Okresná prokuratúra Liptovský Mikuláš 
Tomášikova 5, 031 80 Liptovský Mikuláš 1 	

Sp. zn. : 2 Pv 113/13/5505	Liptovský Mikuláš, 11.9.2014
EEČ : 2-39-357-2014

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Liptovský Mikuláš
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: nevyučená
sa v skúšobnej dobe, určenej uznesením prokurátora Okresnej prokuratúry XXXXX zo dňa 13.8.2013, spisová značka 2 Pv 113/13/5505, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Dňa 04. 02. 2013 v čase okolo 14.45 hod. v obchodnom dome Tesco so sídlom na ul. Kamenné pole 4447/2 v Liptovskom Mikuláši odcudzila jeden pár ponožiek bielej farby, ktoré si obula a následne prešla bez zaplatenia cez pokladňu, na čo bola kontrolovaná pracovníčkou SBS služby obchodného domu Tesco, čím spôsobila spoločnosti Tesco Stores SR, a. s., Kamenné nám. 1/A, XXXXX, IČO: 31321828 škodu vo výške 21,50 Eur a tohoto  skutku sa dopustila napriek tomu, že za obdobný skutok bola 08. 07. 2012 postihnutá pre priestupok proti majetku podľa § 50 ods. 1 č. 372/1990 Z. z. v znení neskorších noviel, za čo jej bola v blokovom konaní č. bloku A0112571 uložená pokuta nezaplatená na mieste vo výške 15,- Eur. 

Uznesením prokurátora Okresnej prokuratúry XXXXX zo dňa 13.8.2013, spisová značka 2 Pv 113/13/5505, bola určená obvinenej skúšobná doba v trvaní 12 mesiacov.
Odôvodnenie:
	Dňa 13. 8. 2013 bolo uznesením 2Pv 113/13/5505 podľa § 216 ods. 1 Trestného poriadku podmienečne zastavené trestné stíhanie proti obvinenej ml. XXXXX pre prečin krádeže podľa § 212 ods. 2 psím. f/ Tr. zákona pre skutok, ktorý je uvedený vo výrokovej časti tohto uznesenia. 
	Zároveň jej podľa § 216 ods. 2 Tr. poriadku bola uložená skúšobná doba v trvaní 12 mesiacov. Uznesenie o podmienečnom zastavení trestného stíhania nadobudlo právoplatnosť 21. 8. 2013. Skúšobná doba uplynula 21. 8. 2014. 
	Podľa § 217 ods. 1 Tr. poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel ďalším uloženým obmedzeniam a povinnostiam, prokurátor rozhodne, že sa obvinený osvedčil, inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenia.
	Po uplynutí skúšobnej doby som na obvinenú ml. XXXXX vyžiadala správy z miesta bydliska, z Úradu práce, soc. vecí a rodiny v L. Mikuláši, z Okresného úradu, odboru všeobecnej vnútornej správy v L. Mikuláši  a odpis RT, z ktorých som zistila, že počas skúšobnej doby nespáchala iný trestný čin ani priestupok. 
	Vzhľadom na vyššie uvedené možno konštatovať, že ml. XXXXX viedla počas skúšobnej doby podmienečného zastavenia trestného stíhania riadny život a preto som rozhodla tak, ako je uvedené vo výrokovej časti tohto uznesenia, právoplatnosťou ktorého nastanú účinky zastavenia trestného stíhania. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Iveta Chovančíková
prokurátorka